Merkezê  Çapemenîye yê QSDyî bi eşkerayîyêke pêhesnayene ke Dêra Zorê de bi beşdarîya Hêzanê Asayîşê Zereyî vera cergane DAÎŞî hamleyêka newîye dîyaye destpêkerdene.
QSDyî derheqê babete de nê zanayîşî dayî: ''Wextanê peyênan de herême de xeylêk serebûtî qewimîyenê. Nê serebûtî armanc kenê ke aramîya herême biherimnê. Rojanê peyênan de DAÎŞî kesayetê komelkî, rayberê êşîran kerdî hedef. Nê hêrşker û serebûtî wazenê  Îdareyê Xoserî bin bikerê. Ma bi na hamleya xo ya newîye do xîret bikerê ke verê fîtneyan bigêrê. Vera nê kesan xeylêk operasyonî ameyî kerdene.
Nê operasyonan de xeylêk terorîst û şikdarî ameyî tepiştene û dest nîya xeylêk çek û cebilxaneyan ser. Hêrişanê cerganê DAÎŞî yê bera baregeh û merkezanê ma de 2 şerwanê ma şehîd bîyî û 3 şerwanê ma zî birîndar bîyî.
Operasyonê ma yê vera DAÎŞî dewam kenê.''
